Zoo Osnabrück

La Zoo Osnabrück estas bestoĝardeno en la germana urbo Osnabruko. Ĝi troviĝas en monteta arbaro sude de la urbocentro. Komencante kiel hejmbestoĝardeno en 1935 ĝi nun estas la plej granda bestoĝardeno de la regiono. Pli ol unu miliono da homoj vizitis ĝin en 2016. La bestoĝardeno havas diversajn temajn areojn kiel ekzemple afrika, mara aŭ subtera areo. Ĝi partoprenas en la Eŭropa Programo pri Endanĝerigataj Specioj (EPES).

 Historio 
La bestoĝardeno estis fondita en 1935 pere de donacoj kaj malfermiĝis la 26-an de julio 1936. Tiutempe ĝi havis nur 3 bestojn: melon, vulpon kaj urson. Sed mallongan tempon poste sekvis birdobredejo, strigoj, cervedoj kaj akvario. Pro la dua mondmilito ĝi estis ege detruita kaj havis malmulte da bestoj.

 Areoj 
eta|maldekstre|Enirejo de la subtera bestoĝardeno

 Unterirdischer Zoo 
En 120 metroj da subtera vojo oni povas vidi dek bestospeciojn i.a. ratoj, heterocefaloj, cinomusoj kaj terburdoj. La bestoj ne vivas en terarioj sed en kavernoj disigata al la vizitantoj per travideblaj platoj. Tra la subtera bestoĝardeno oni povas eniri la najbaran naturhistorian muzeon.

 Samburu 
Samburu estas du hektarojn granda areo. Ĝi estas nomita laŭ la kenja nacia parko „Samburu Nacia Rezervejo“. En la Areo vivas i.a. ĝirafoj, zebroj, strutoj kaj impaloj.

 Takamanda 
Nomita laŭ kameruna nacia parko ĝi imitas afrikan savanon. Ĝi estis konstruita en la jaroj 2009/10 kaj grandigis la bestoĝardenon de 18 al 23,5 hektaroj. Verukaproj, makulhienoj, servaloj kaj ĉimpanzoj vivas tie. La areo entute disponas pli ol 100 bestoj de 20 specioj.
Ludejo, tuŝetbestoĝardeno kaj gastronomio troviĝas ĉi tie.

 Manitoba 
La nordamerika areo Manitoba parte malfermiĝis en 2017. Ĝi igis la bestoĝardenon 3,5 hektarojn pli granda. La unuaj bestoj estis arktaj lupoj, amerikaj nigraj ursoj kaj bizonoj. Ekde la plena malfermo je la 5-a de oktobro 2018 ankaŭ mefitoj kaj kanadaj kastoroj vivas tie.

 Südamerika Areal 
La sudamerika areo havas ejojn por kolharaj lupoj, vikunoj kaj amerikaj reaoj. En la areo krome troviĝas la „Mendoza Halo“ kun tapiroj kaj kapibaroj. La halo imitas la klimaton de la argentina provinco mendozo.

 Angkor Wat 
eta|La simiotemplo de la porkovostaj makakoj
La bestejoj aspektas kiel la templejo de Angkor Ŭat. Ĝi havas ĉirkaŭbarejojn por porkovostaj makakoj, cebenoj, hartufaj cervoj kaj  malgrandaj pandoj.

 Akvario kaj Terario 
La akvario estas dividata en areo de marakvo kaj areo de nesala akvo. En decembro 2016 kurtunga lutrino naskis tri idojn de la minacata specio. La grupogrando duobliĝis tiel. La terario havas pluvarbaran klimaton kun humideco de 70% kaj temperaturo de 30°C.

 Tal der grauen Riesen 
En la valo de la grizaj gigantoj vivas afrikaj bestoj kiel larĝbuŝaj rinoceroj, elefantoj aŭ zebroj.

 Kajanaland 
eta|La Ursejo en Kajanaland
La Kajanaland (svede por la finna provinco Kainuu) havas nordian pejzaĝon. En ĝi vivas 6 specoj: ursoj, lav-ursoj, eŭraziaj linkoj, guloj, boacoj kaj arĝentaj vulpoj. La ursoĝemeloj „Tips“ kaj „Taps“ estas hibridoj de blanka kaj bruna ursoj. Tio okazis senintence. Estintece estis kutima teni la ursospeciojn kune, ĉar oni supozis ke genero inter la specioj ne estas ebla. Menciinda estas ankaŭ 230 metrojn longa kaj 2 ĝis 6 metrojn alta vojo. Tia senkrada observebleco estas ununura en germana bestoĝardeno.

 Ligiloj 

  oficiala retpaĝo

 Referencoj 

Osnabrück
Kategorio:Osnabrück